标题：郑愔
人物简介
郑愔（？- 710)唐诗人。字文靖，河北沧县（属沧州）人。卒于唐睿宗景云元年。十七岁举进士。武后时，张易之兄弟荐为殿中侍御史，张易之下台后，被贬为宣州司户。唐中宗时，任中书舍人，太常少卿，与崔日用、冉祖壅等侫附武三思，人称“崔、冉、郑，辞书时政。”唐初流行《桑条歌》，其词有“桑条韦也”之句；明韦后妄图篡位，以《桑条歌》为其“受命”这证。愔迎合韦后之意，作《桑条乐词》十首进献，擢升史部侍郎。景龙三年(709)二月，升任宰相；六月，因贪赃贬为江州司马。翌年色结谯王李重福阴谋叛乱，预推重福为天子，愔自任右丞相不久败邙，被诛。《宋秘书省续四库书目》鞒录有诗一郑，《全唐诗》录存其诗二十九首，编一卷，其中以《塞外》三首较好。事迹散见于《旧唐书》卷七《中宗纪》、《卷五十一《韦庶人传》、卷八十六《庶人重福传》及《唐诗纪事》卷十一。 郑愔（？—710年），沧州人，诗人。唐中宗时宰相。祖父郑则官县尉，父郑立升（也作玄升）官卫州刺史，兄郑徇官右拾遗。愔十七岁举进士。《新唐书·宰相世系表》中仅列名字和官职，两《唐书》都没有为他单独立传。从零散的史料中可知：郑愔中进士后任许州司功参军，因受武三思指使告发桓彦范而获得升迁。中宗景龙元年，武三思与韦后当政，愔引为心腹，历任修文馆学士、中书舍人、中书侍郎、太常少卿、侍御史等。景龙三年，上命郑愔为吏部尚书、同平章事（宰相）。当时唐朝宰相多以贿成，而郑愔又颇以此为弄权，说他是“俱掌铨衡、倾附势要、赃贿狼籍。数外留人，授拟不中，迭法大坏”，与冉祖雍等人同遭舆论非议，有“崔、冉、郑乱时政”之称。五月，遭御史李尚隐弹劾罢相流吉州。后上官昭容与安乐公主曲为申理，贬江州司马，九月帝召郑愔入陪大礼。
景云元年，郑愔谋略推谯王李重福称帝，举兵诛韦氏未发而韦氏败。时愔自秘书少监左迁沅州刺史，但留在洛阳为李重福草制帝诏，致元为中元，尊上为皇季叔，以温王为皇太弟，愔为左丞相知内外文部史部事。八月谋事败，愔匿车中着妇人服，获入狱东都，被中书侍郎张说杀死。郑愔进入官场初期依附来俊臣得到进升，来俊臣被诛，附张易之，易之诛，附韦氏，韦氏败，又附谯王李重福，最后竟导致灭族。真正作了封建王朝的牺牲品。
郑愔处于唐朝上层动乱的时期，政治上依附于武后、韦后及酷吏，难于有所作为，且始终忽东忽西于朝廷上层，利用也好，欲望也罢，最终把自己全家的生命都赔进去了，应该算是一个悲剧性人物。但郑愔颇有文才，作为一个诗人，其才华还是为后人所识，为迎合韦氏之意，作（桑条乐词）十首进献，升吏部侍郎，可见其词赋功底。《宋秘书存省续四库书目》辑录诗一卷，“全唐诗”录存诗二十九首；编为一卷，其中以《塞外》三首较好。如：海蝉云无叶、山春雪作花。丈夫期报主，万里独辞家。阳鸟南飞夜，阴山北地寒等句意境深远，耐人寻味。
代表作品
卷106_1 「侍宴长宁公主东庄应制」郑愔 
公门袭汉环，主第称秦玉。池架祥鳣序，山吹鸣凤曲。 
拂席萝薜垂，回舟芰荷触。平阳妙舞处，日暮清歌续。 
卷106_2 「采莲曲」郑愔 
锦dh沙棠舰，罗带石榴裙。绿潭采荷芰，清江日稍曛。 
鱼鸟争唼喋，花叶相芬氲。不觉芳洲暮，菱歌处处闻。 
卷106_3 「夜游曲」郑愔 
汉室欢娱盛，魏国文雅遒。许史多暮宿，应陈从夜游。 
西园宴公子，北里召王侯。讵似将军猎，空嗟亭尉留。 
卷106_4 「少年行」郑愔 
颍川豪横客，咸阳轻薄儿。田窦方贵幸，赵李新相知。 
轩盖终朝集，笙竽此夜吹。黄金盈箧笥，白日忽西驰。 
卷106_5 「中宗降诞日长宁公主满月侍宴应制」郑愔 
春殿猗兰美，仙阶柏树荣。地逢芳节应，时睹圣人生。 
月满增祥荚，天长发瑞灵。南山遥可献，常愿奉皇明。 
卷106_6 「奉和幸上官昭容院献诗四首」郑愔 
地轴楼居远，天台阙路赊。何如游帝宅，即此对仙家。 
座拂金壶电，池摇玉酒霞。无云秦汉隔，别访武陵花。 
尧茨姑射近，汉苑建章连。十五蓂知月，三千桃纪年。 
鸾歌随凤吹，鹤舞向鹍弦。更觅琼妃伴，来过玉女泉。 
宫掖贤才重，山林高尚难。不言辞辇地，更有结庐欢。 
池栋清温燠，岩窗起沍寒。幽亭有仙桂，圣主万年看。 
槎流天上转，茅宇禁中开。河鹊填桥至，山熊避槛来。 
庭花采菉蓐，岩石步莓苔。愿奉舆图泰，长开锦翰裁。 
卷106_7 「送金城公主适西蕃应制」郑愔 
下嫁戎庭远，和亲汉礼优。笳声出虏塞，箫曲背秦楼。 
贵主悲黄鹤，征人怨紫骝。皇情眷亿兆，割念俯怀柔。 
卷106_8 「奉和幸望春宫送朔方大总管张仁亶」郑愔 
御跸下都门，军麾出塞垣。长杨跨武骑，细柳接戎轩。 
睿曲风云动，边威鼓吹喧。坐帷将阃外，俱是报明恩。 
卷106_9 「奉和九月九日登慈恩寺浮图应制」郑愔 
涌霄开宝塔，倒影驻仙舆。雁子乘堂处，龙王起藏初。 
秋风圣主曲，佳气史官书。愿献重阳寿，承欢万岁馀。 
卷106_10 「铜雀妓」郑愔 
日斜漳浦望，风起邺台寒。玉座平生晚，金尊妓吹阑。 
舞馀依帐泣，歌罢向陵看。萧索松风暮，愁烟入井阑。 
卷106_11 「胡笳曲」郑愔 
汉将留边朔，遥遥岁序深。谁堪牧马思，正是胡笳吟。 
曲断关山月，声悲雨雪阴。传书问苏武，陵也独何心。 
卷106_12 「折杨柳」郑愔 
青柳映红颜，黄云蔽紫关。忽闻边使出，枝叶为君攀。 
舞腰愁欲断，春心望不还。风花滚成雪，罗绮乱斑斑。 
卷106_13 「秋闺」郑愔 
征客向轮台，幽闺寂不开。音书秋雁断，机杼夜蛩催。 
虚幌风吹叶，闲阶露湿苔。自怜愁思影，常共月裴回。 
卷106_14 「人日重宴大明宫恩赐彩缕人胜应制」郑愔 
琼殿含光映早轮，玉鸾严跸望初晨。池开冻水仙宫丽， 
树发寒花禁苑新。佳气裴回笼细网，残霙淅沥染轻尘。 
良时荷泽皆迎胜，穷谷晞阳犹未春。 
卷106_15 「奉和春日幸望春宫」郑愔 
晨跸凌高转翠旌，春楼望远背朱城。忽排花上游天苑， 
却坐云边看帝京。百草香心初罥蝶，千林嫩叶始藏莺。 
幸同葵藿倾阳早，愿比盘根应候荣。 
卷106_16 「奉和幸三会寺应制」郑愔 
鸟籀遗新阁，龙旂访古台。造书臣颉往，观迹帝羲来。 
睿览山川匝，宸心宇宙该。梵音随驻辇，天步接乘杯。 
旧苑经寒露，残池问劫灰。散花将捧日，俱喜圣慈开。 
卷106_17 「奉和幸大荐福寺（寺即中宗旧宅）」郑愔 
旧邸三乘辟，佳辰万骑留。兰图奉叶偈，芝盖拂花楼。 
国会人王法，宫还天帝游。紫云成宝界，白水作禅流。 
雁塔昌基远，鹦林睿藻抽。欣承大风曲，窃预小童讴。 
卷106_18 「同韦舍人早朝」郑愔 
瑞阙龙居峻，宸庭凤掖深。才良寄天綍，趋拜侣朝簪。 
飞马看来影，喧车识驻音。重轩轻雾入，洞户落花侵。 
闻有题新翰，依然想旧林。同声惭卞玉，谬此托韦金。 
卷106_19 「塞外三首」郑愔 
塞外萧条望，征人此路赊。边声乱朔马，秋色引胡笳。 
遥嶂侵归日，长城带晚霞。断蓬飞古戍，连雁聚寒沙。 
海暗云无叶，山春雪作花。丈夫期报主，万里独辞家。 
荒垒三秋夕，穷郊万里平。海阴凝独树，日气下连营。 
戎旆霜旋重，边裘夜更轻。将军犹转战，都尉不成名。 
折柳悲春曲，吹笳断夜声。明年汉使返，须筑受降城。 
阳鸟南飞夜，阴山北地寒。汉家征戍客，年岁在楼兰。 
玉塞朔风起，金河秋月团。边声入鼓吹，霜气下旌竿。 
海外归书断，天涯旅鬓残。子卿犹奉使，常向节旄看。 
卷106_20 「春怨」郑愔 
春朝物候妍，愁妇镜台前。风吹数蝶乱，露洗百花鲜。 
试出褰罗幌，还来著锦筵。曲中愁夜夜，楼上别年年。 
不及随萧史，高飞向紫烟。 
卷106_21 「贬降至汝州广城驿」郑愔 
近郊凭汝海，遐服指江干。尚忆趋朝贵，方知失路难。 
曙宫平乐远，秋泽广城寒。岸苇新花白，山梨晚叶丹。 
乡关千里暮，岁序四时阑。函塞云间别，旋门雾里看。 
夙年追騄骥，暮节仰鹓鸾。疲驽劳垂耳，骞腾讵矫翰。 
将调梅铉实，不正李园冠。荆玉终无玷，随珠忽已弹。 
晓装违巩洛，夕梦在长安。北上频伤阮，西征未学潘。 
倾车无共辙，同派有殊澜。去去怀知己，何由报一餐。 
卷106_22 「哭郎著作」郑愔 
诗礼康成学，文章贾谊才。巳年人得梦，庚日鸟为灾。 
书草藏天阁，琴声入夜台。荒阶罗驳藓，虚座网浮埃。 
白马宾徒散，青乌陇隧开。空怜门下客，怀旧几迟回。 
卷106_23 「咏黄莺儿」郑愔 
欲转声犹涩，将飞羽未调。高风不借便，何处得迁乔。 
卷106_24 「百舌」郑愔 
百舌鸣高树，弄音无常则。借问声何烦，末俗不尚默。